Във връзка с наближаващия летен сезон и провеждания здравен контрол Ви напомняме, че местата за настаняване (хотели, хостели, пансиони, почивни станции, къщи за гости, стаи за гости, апартаменти за гости, бунгала и др.) са обекти с обществено предназначение и като такива следва да бъдат вписани в публичния регистър на обектите с обществено предназначение на регионална здравна инспекция – Добрич, като се спазват изискванията на чл. 36, ал. 1 от Закона за здравето. Ако това не е изпълнено от Ваша страна, следва в най-кратки срокове да уведомите съответната РЗИ. За тези, на които им предстои да откриват и стопанисват такива обекти, е необходимо да предприемат същите мерки.